Os reis merovinchios deixoron que os mayordombres de palacio prenesen més importancia en o gobierno, y esdevenindo con o tiempo os qui teneban o poder de verdat. Arribó l'inte que a dinastía d'os merovinchios fue sustituita por a dinastía Carolinchia, familia orichinaria d'a cuenca d'o Mosa a la que pertanyeban bells mayordombres de palacio como Pepín de Heristal, Carlos Martel y Pepín lo Petit y en l'anyo 751 este zaguero deponió a lo zaguer rei merovinchio, Khilderico III.